Downloaded from YTS.MX
Official YIFY movies site: YTS.MX
Saya masih ada reaksi sama apabila melihat B-17.
Ia pesawat yang cantik, bukan?
Ia macam arca.
Ia sangat indah di udara apabila terbang.
ROBERT "ROSIE" ROSENTHAL JURUTERBANG, PASUKAN PENGEBOM KE-100
Apabila terbang dalam formasi...
kadangkala dengan seribu pesawat...
ia pemandangan yang sangat indah dan dramatik.
Di langit biru Eropah yang sejuk,
pertempuran jenis baharu dihadapi
dalam persekitaran yang tak pernah dirasai sebelum ini.
Ia satu peristiwa dalam sejarah peperangan.
Tak pernah berlaku dan takkan diulangi.
Tentera udara daripada 40 pasukan pengebom Amerika
cedera dan mati dalam jumlah tinggi dalam peperangan udara.
Salah satu daripada pasukan itu, terlalu agresif dan tidak berdisiplin,
berdepan terlalu banyak kematian pada tempoh singkat
sehingga ia dikenali sebagai Bloody Hundredth.
PERANG BERMULA DI EROPAH
Jerman telah menyerang Poland.
Dalam serangan besar sekitar jam 9:00, Warsaw dibom.
Tentera Jerman menyerang Belanda dan Belgium awal pagi ini
dari darat dan payung terjun
BELANDA MENYERAH
NAZI TERUSKAN SERANGAN DI PERANCIS
Anda tanya polisi kami?
Ia adalah untuk melancarkan perang melalui laut, darat dan udara.
Untuk berperang melawan kezaliman yang dahsyat dan belum dapat diatasi
dalam katalog kegelapan dan menyedihkan jenayah manusia.
DAILY NEWS LONDON DIBOM
NAZI GAGAL LETUPKAN BOM, LAPOR BRITISH
Jika Great Britain kalah perang,
kuasa Axis akan mengawal benua Eropah dan Asia
juga Afrika, dan mereka bersedia
untuk membawa ramai tentera dan sumber tentera laut untuk berperang.
Pagi ini kita telah menyaksikan
pengeboman dahsyat Pearl Harbor oleh pesawat-pesawat musuh.
Ia sangat dahsyat.
Ia perang sebenar.
SERANGAN DI HAWAII
PERANG DIISYTIHARKAN
Saya minta Kongres isytiharkan
memandangkan serangan tanpa provokasi
dan pengecut oleh Jepun,
sebagai keadaan perang.
ITALI, JERMAN ISYTIHARKAN PERANG
Pada waktu perang begini,
tentera Jerman Hitler mengawal benua Eropah.
Great Britain bersendirian dan terdedah,
demokrasi Eropah terakhir yang masih hidup berperang dengan Nazi.
Persoalannya adalah bagaimana untuk menentang musuh.
Pasukan pengebom Britain telah menyerang Jerman tanpa henti
tapi gagal sejak 1940,
alami kerugian besar dalam serbuan malam dengan sasaran yang tersasar berkilometer.
Ada bahaya yang jelas dan sedang berlaku kepada demokrasi global
disebabkan Nazi.
Jadi, patriotisme adalah sesuatu yang Generasi Terhebat...
STEVEN SPIELBERG PEMBUAT FILEM
...generasi ayah saya ambil serius.
Bukanlah sukar untuk saya bercakap dengan anda
sebab saya nak bercakap tentang subjek kegemaran saya, Tentera Udara.
JAMES "JIMMY" STEWART JURUTERBANG, PASUKAN PENGEBOM KE-453
Saya tak boleh bercakap daripada pengalaman yang panjang.
Saya baru setahun bertugas,
tapi banyak yang saya belajar tentang apa tentera udara boleh tawarkan.
Saya nak bercakap tentangnya dengan anda.
Pasukan Tentera Udara perlukan 15,000 kapten,
40,000 leftenan, 35,000 sarjan penerbangan.
Pemuda Amerika, masa depan anda di langit.
Sayap anda menunggu.
Saya di pertengahan pelajar tahun dua di kolej
dan saya hanya fikirkan tentang gadis dan... minum wiski.
JOHN "LUCKY" LUCKADOO JURUTERBANG, PASUKAN PENGEBOM KE-100
Waktu itu, Pearl Harbor berlaku, kemudian,
bersama rakan-rakan fraterniti lain, direkrut sebagai kadet penerbangan.
Perhatian!
Pada waktu itu, anti-Yahudi sangat terkenal.
Hitler pula, bercakap tentang keunggulannya bangsa Aryan,
saya dapat rasakan kekecewaan yang tak boleh buat apa-apa tentangnya.
Tiba-tiba, rasa kecewa itu hilang.
Saya dapat rasa boleh buat sesuatu sekarang.
Saya fikir cara paling berkesan untuk berkhidmat adalah sebagai juruterbang.
PUSAT PENERIMAAN REKRUT
Keesokannya saya ke sana dan sukarela jadi kadet tentera udara.
Sebelum berkhidmat, beribu-ribu tentera udara Amerika tak pernah masuk
ke pesawat atau menembak sesuatu yang lebih mengancam daripada tupai.
Kru ditubuhkan dengan sekumpulan lelaki dari setiap ceruk Amerika
dan pelbagai latar belakang.
Ada yang major sejarah di Harvard dan pelombong arang Virginia Barat.
Peguam Wall Street dan koboi Oklahoma.
Idola Hollywood dan wira-wira bola sepak Amerika.
Kadet-kadet ini lulus ujian mereka.
Sekarang, mereka akan belajar terbang.
Setiap pengajar ada empat pelajar.
Tiga pelajar lain pernah sertai latihan penerbangan, saya tak pernah.
Saya tak pernah masuk pesawat.
Selepas sekitar sepuluh jam, kami terbang secara solo.
Apabila roda diangkat dari tanah, tiada sesiapa boleh bantu anda.
JOHN A. CLARK JURUTERBANG, PASUKAN PENGEBOM KE-100
Anda bersendirian.
Saya jadi penunjuk arah kerana saya gagal jadi juruterbang.
HARRY CROSBY PEMANDU ARAH, PASUKAN PENGEBOM KE-100
Saya digagalkan.
Saya ingat orang yang gagalkan saya ialah Leftenan Maytag,
nama yang sesuai untuk gagalkan bakal pelajar penerbangan.
JOSEPH ARMANINI PEMBIDIK BOM, PASUKAN PENGEBOM KE-100
Saya ada pengajar tentera dan dia hampir gagalkan saya,
dan katanya, "Awak tetap akan buat diri awak terbunuh,
tapi, beginilah, saya akan ke sana dan duduk bawah pokok itu.
Jika boleh terbangkannya tiga kalikut corak dan mendaratkannya, awak diterima.
Jika tidak, awak digugurkan."
TENTERA AMERIKA SYARIKAT
Kami terbang dari 8:00 pagi hingga 8:00 malam.
Saya buat banyak olah gerak chandelles dan lazy S.
Pada hari cuti, kami buat pertempuran kapal terbang pejuang.
Saya tak pernah sukakan apa-apa lebih daripada yang saya buat waktu itu.
Empat puluh rakan sekelas saya tamat belajar dari sekolah penerbangan
bersama-sama saya...
KADET PENERBANGAN PEGAWAI - KELAS 43-B
...kami semua ditugaskan untuk terbangkan B-17.
Kami tak pernah terbangkan B-17.
Kubu Terbang Boeing, dikendalikan sepuluh anggota,
pengebom baharu ini berkelajuan hampir 483 kilometer sejam.
Bonjolan pada fiuslajnya adalah turet untuk mesingan.
Dengan enjin 4,000 kuasa kuda,
ia boleh terbang 4,828 kilometer tanpa mendarat untuk mengisi minyak.
B-17 merupakan pesawat penyerang dan pertahanan pertama pernah direka.
Penyerang, ia bawa banyak komponen pemusnah pada zaman itu.
Ia juga dipanggil Kubu Terbang kerana ada banyak senjata 50 kaliber.
Perasaan tentang B-17 memang hebat.
Pesawat beri respons dengan lancar dan saya, terus tertarik padanya.
Saya sangat gembira dapat terbang dengan B-17.
Kami ada latihan sekitar lima hingga enam bulan
dan bersedia untuk tugasan luar negara.
Pada Mei 1943, kami dihantar ke England...
FRANK MURPHY PEMANDU ARAH, PASUKAN PENGEBOM KE-100
...untuk menjadi sebahagian daripada Pasukan Tentera Udara Kelapan.
Sebelum ke luar negara, kami diberitahu,
"Pandang kiri dan kanan,
dan hanya seorang daripada kamu yang akan pulang."
Kami ke luar negara untuk mati.
Apabila kru Pasukan ke-100 mula tiba di pangkalan baharu
di timur England terpencil, perang Eropah memasuki fasa baharu.
THORPE ABBOTTS ANGLIA TIMUR, ENGLAND
Ia permulaan rasmi Pointblank,
kempen pengeboman tanpa henti,
dengan Amerika mengebom waktu siang dan British pada waktu malam.
Tujuannya adalah untuk menguasai udara di utara Eropah
sebelum hari serangan sebenar pada musim bunga seterusnya.
Tanpa penguasaan udara, Sekutu takkan mampu menyerang benua Eropah.
THORPE ABBOTTS ANGLIA TIMUR, ENGLAND
IBU PEJABAT PASUKAN PENGEBOM KE-100
Kami baru sampai dan saling mengenali,
dan King, juruterbang, dia tanya saya, "Awak kerja apa sebelum ini?"
RICHARD C. KING JURUTERBANG, PASUKAN PENGEBOM KE-100
Saya cakap, "Sebelum ini saya buat kerja koboi."
OWEN "COWBOY" ROANE JURUTERBANG, PASUKAN PENGEBOM KE-100
Katanya, "Baiklah, mulai sekarang awak Cowboy."
Pasukan pengebom ke-100 terdiri daripada golongan muda
dan ada komander muda yang agak semberono.
Lelaki bernama Gale Cleven, yang merupakan komander skuad...
GALE "BUCK" CLEVEN JURUTERBANG, PASUKAN PENGEBOM KE-100
...dan eksekutif udara bernama John Egan.
JOHN "BUCKY" EGAN JURUTERBANG, PASUKAN PENGEBOM KE-100
Selaku ketua skuadron, Egan dan Cleven tak perlu terbang, tapi mereka selalu terbang.
DONALD L. MILLER PENGARANG, MASTERS OF THE AIR
Itu antara sebab anggota tentera lain kagumi mereka.
Buck Cleven, bersama Bucky Egan, mereka pakai skarf
dan topi mereka disengetkan ke salah satu bahagian kepala,
dan mereka agak angkuh.
Mereka akan berada di kelab para pegawai dan akan cakap,
"Leftenan, datang ke sini, saya nak bercakap dengan awak."
SKUADRON PENGEBOM KE-35 TAPAK EMPAT
John Egan, Gale Cleven,
cita-cita mereka adalah menerbangkan pesawat.
Itulah yang mereka buat, terbangkan pesawat.
Buat sesuatu yang mereka suka untuk negara yang mereka sayang...
SETH PARIDON SEJARAWAN
...dalam misi yang mereka percayai.
Cleven dan Egan akan membantu ketuai Pasukan ke-100
menentang tentera udara yang paling hebat di dunia, Luftwaffe Jerman,
di mana juruterbang veteran pernah melihat aksinya di Sepanyol, Norway, Poland
Perancis, Rusia, Greece, Afrika Utara dan England.
Mereka akan faham risiko dahsyat pengiraan salah mereka...
PRESIDEN AMERIKA SYARIKAT UCAPAN NEGARA KESATUAN 1943
...yang Nazi akan sentiasa ada kelebihan melibatkan kuasa di udara.
Kelebihan telah berlanjutan terlalu lama.
Kami percaya Nazi dan fasis memang menunggu akibatnya,
dan mereka akan menerimanya.
JUN 1943
SETAHUN SEBELUM HARI SERANGAN
Kapten Kirk, Kapten Thompson, Leftenan Bushka,
Iverson, Holloway dan Hawkers dijadualkan untuk terbang.
Cepat.
Pegawai pemerintah datang, dia ke depan,
tarik, tirai,
dan ada reben merah dari Thorpe Abbotts sehingga ke sasaran.
BRUCE ALSHOUSE GUNER EKOR, PASUKAN PENGEBOM KE-100
Kumpulan bangunan ini adalah sasaran kamu.
Bangunan ini akan jadi tempat sasaran kamu.
Jika corak bom kamu fokus di kawasan ini,
ia akan memusnahkan kilang sepenuhnya.
Selepas turun dari jeep dan muatkan beberapa barang dalam kargo,
kami masuk pesawat, selesakan diri dan hidupkan enjin.
ROBERT WOLFF JURUTERBANG, PASUKAN PENGEBOM KE-100
Terbang dalam formasi pertahanan
yang mereka gelarkan kotak tempur,
dengan kuasa tembakan terkumpul sebanyak 13 senjata api setiap pesawat,
mereka boleh terbang ke lokasi tujuan dan menempuh jumlah pesawat musuh yang banyak.
Di medan perang, Thunderbolt sudah bersedia.
Mereka terbang untuk bertemu para pengebom.
Dua kumpulan itu bertemu di atas Selat Inggeris,
dan dengan pesawat pejuang mengawal langit dengan formasi pengebom,
armada udara mereka terbang menuju wilayah musuh.
Pengebom mendapat perlindungan terhad daripada
pesawat pejuang lebih kecil dan lincah, seperti P-47 Thunderbolt,
dengan kapasiti minyak terhad memaksanya meninggalkan pengebom
selepas ia merentas jauh ke dalam Jerman.
Kru di kawasan tak dikenali
di mana mereka takkan mampu selamat secara fizikal tanpa pakaian khas,
tanpa peralatan khas,
tanpa oksigen pernafasan yang dipam kepada mereka.
Apabila kami berada di altitud, kami perlu pakai oksigen,
jadi, ada topeng oksigen melekat di muka kami.
Juga suhu sejuk.
Suhu yang amat dingin.
Kami beroperasi di suhu 45 atau 51 darjah Celsius di bawah sifar.
Pesawat pejuang pengiring tiada jarak
untuk mengiringi B-17 sehingga ke sasaran di dalam Jerman,
jadi pesawat pejuang Sekutu berpatah balik dan pulang ke England.
Saya ingat kali pertama kami melintasi Selat Inggeris,
saya ingat pandang ke bawah dan sedar kami di atas wilayah musuh,
dan saya rasa cemas.
Saya gementar.
Ada kesan tompokan hitam tembakan pembinasa pesawat
yang datang dari tembakan anti pesawat di bawah.
Senjata pembinasa pesawat itu adalah senjata 88 Jerman,
dan boleh melepaskan meriam sehingga 12 kilometer.
Meriam itu akan meletup di udara dan akan menyebarkan serpihan.
Bahagian luar pesawat bukan keluli, ia aluminium.
Maksudnya, tembakan pembinasa pesawat akan buat pesawat berlubang.
Itu kali pertama saya terdedah kepada serangan tembakan anti pesawat,
dan ia memang menakutkan.
Kami diserang musuh yang sangat berpengalaman,
sangat lengkap bersenjata dan sangat terlatih.
Mereka profesional dan kami hanya amatur.
Apabila formasi menghampiri sasarannya,
pengebom berdepan banyak kemungkinan seperti kelajuan udara dan angin
pada pembidik bom Norden mereka,
alatan sasaran sulit direka untuk membawa pesawat
kepada lokasi tepat menggugurkan bom mereka.
Pembidik bom Norden sepatutnya sangat tepat
sehingga boleh gugurkan bom dari jarak enam kilometer dengan sangat tepat.
Apabila kami gugurkan bom,
saya boleh nampak bom dari pesawat di depan kami digugurkan...
GENE BANKSTON PENOGOL, PASUKAN PENGEBOM KE-100
...tapi saya juga boleh menjengah menerusi muncung plexiglass
dan lihat bom itu jatuh di bawah kami.
Apabila ia meletup, kami boleh nampak letupan itu.
Pengebom pertama sudah selesai,
dan sebahagian sasaran telah kabur disebabkan kebakaran yang mereka cetuskan.
Pengebom berjaya menyerang loji kuasa, kapal selam yang sedang dibina,
dan sekurang-kurangnya satu kapal selam bawah laut.
Kami gugurkan bom,
beberapa pesawat pejuang menyerang, tiada sesiapa cedera.
Saya fikir, "Taklah teruk sangat."
Antara misi awal Pasukan ke-100 kebanyakannya adalah sasaran pantai,
seperti pangkalan kapal selam dan tapak industri di Perancis dan Norway.
Pasukan tentera udara cuba memusnahkan
mesin perang Nazi Jerman.
Kilang-kilang yang membuat pesawat, kereta kebal.
Kilang-kilang yang membuat galas bebola.
Di landasan terbang British,
berita tentang pertarungan langit itu tersebar.
Banyak pesawat yang rosak.
Ada beberapa pesawat alami kerosakan kipas atau gear mendarat.
B-17 ada reputasi sebagai pesawat yang boleh diharap, selamat
dan bawa krunya pulang.
Boleh alami kerosakan tiga enjin tapi tetap pulang.
Boleh hilang separuh penstabil tegak pada ekor
dan masih pulang.
Ia akan bawa anda pulang dengan dua enjin,
dan saya pernah nampak ada yang pulang hanya dengan satu enjin.
THOMAS JEFFREY KOMANDER, PASUKAN PENGEBOM KE-100
17 OGOS 1943
SEPULUH BULAN SEBELUM HARI SERANGAN
BILIK TAKLIMAT KAKITANGAN DIBENARKAN SAHAJA
Semuanya akan berubah untuk Pasukan Kelapan
dengan serbuan terbesar yang mereka akan buat.
Serangan berganda di kilang galas bebola di Schweinfurt
dan kilang-kilang Messerschmitt di Regensburg,
sasaran yang sangat dipertahankan jauh di dalam Jerman.
Unit ke-100 ditugaskan dalam Pasukan Regensburg.
Apabila mereka tarik tirai jauh dari peta,
dan nampak garisan merah di seluruh Jerman,
kami fikir, "Oh Tuhan."
Apabila diteliti, pelan itu dirancang dengan sangat bijak.
Jadi, ada...
JENERAL CURTIS LEMAY KOMANDER
...Divisyen Pengebom Ketiga Curtis LeMay yang akan terbang
dan serang kilang-kilang Messerschmitt di Regensburg dan menuju ke Afrika.
Sepuluh minit di belakang mereka adalah Divisyen Pengebom Pertama
dan mereka akan serang kilang galas bebola di Schweinfurt
kemudian pulang ke England.
Jadi, Jerman perlu putuskan pasukan mana yang perlu ditembak.
Masalahnya, kejutan, waktu itu Ogos, ada kabus di Great Britain.
DR. CONRAD C. CRANE - SENIOR IKS SEJARAWAN, KOLEJ PERANG TENTERA AS
Kami terbang pagi itu.
Saya perlu ambil lantera dan lampu suluh dan bantu pesawat keluar.
Saya berhimpun lewat sepuluh minit, tapi kami tetap terbang.
Curtis LeMay telah melatih divisyen pengebomnya
untuk berlepas dalam kabus Inggeris.
Divisyen pengebom lain tak pernah dilatih.
Tiba-tiba, LeMay kumpulkan unitnya dan semua bersedia,
dan divisyen pengebom lain masih belum berlepas.
Akhirnya, berbanding jarak sepuluh minit, ia jadi jarak dua jam.
Filem Jerman yang dirampas menunjukkan kepantasan 109
dan Focke-Wulf 190 bersedia untuk beraksi selepas amaran.
Mereka ada banyak masa untuk kumpulkan pejuang di kawasan serangan terpilih
dan melebihi jumlah pengiring daripada dua kepada satu hingga 10 kepada satu.
Terbang merentasi selat. Hari yang indah di luar sana.
Mereka sampai di pantai Belanda,
dan tiba-tiba Jerman mula menyerang.
Ia berterusan selama dua jam.
Latihan kami sebelum itu berikan kami idea
yang kami lebih laju daripada pejuang Jerman.
Sudah tentu kami tahu yang itu salah.
Ada tembakan, pesawat pejuang, pertambahan tembakan, pesawat pejuang.
Saya boleh dengar turet atas lepaskan tembakan mesingan tanpa henti.
Pesawat Cleven terkena enam tembakan.
Mereka rosakkan sistem hidraulik, enjin.
Kokpit terbakar.
Cleven menoleh dan dia pandang guner radio,
dan kaki guner radio itu sudah tiada.
Ia terputus.
Saya masih ingat satu pesawat,
api muncul dari setiap rangka yang terbuka.
Saya bermimpi tentangnya dalam jangka masa yang lama.
Setiap ahli kru penerbangan
berjuang supaya demokrasi dan kebebasan boleh berkuasa.
Tapi apabila berperang, kita tahu kita berjuang untuk siapa?
Orang yang berada di sebelah kiri dan kanan.
Orang yang berada di depan dan belakang.
Kita berjuang untuk mereka.
Cleven duduk di kokpit, juruterbang bersamanya cakap,
"Kita perlu keluar. Mari beri isyarat pakai payung terjun."
Cleven cakap, "Kita... perlu capai ke sasaran.
Kita perlu selesaikan pengguguran bom."
Lima minit sebelum kami sampai di sasaran, semuanya terhenti.
Tiada pesawat pejuang, tiada tembakan, tiada apa-apa.
Kami berjaya gugurkan bom.
Dengan bahan api berkurangan,
pasukan Regensburg berusaha untuk melintasi Alps ke Afrika Utara,
sementara pasukan Schweinfurt terbang ke Luftwaffe.
Jadi bagi Jerman, mereka boleh terbang dan musnahkan unit LeMay,
kemudian mendarat dan minum, tambah senjata dan bahan api juga.
Seterusnya, musnahkan unit Schweinfurt.
Seluruh unit Luftwaffe memburu Schweinfurt dan memusnahkannya.
Apabila berjaya mendarat di Afrika Utara pada penghujung hari,
kru Pasukan Pengebom ke-100 keletihan dan kelesuan akibat perang,
tetapi rasa bertuah kerana hidup.
Komander yang terpaksa hantar anggota berperang
apabila jumlah mereka sedikit
dan dengan alatan yang tak sesuai...
LEFTENAN JENERAL (BERSARA) IRA EAKER KOMANDER, TENTERA UDARA KELAPAN
...dan dengan latihan minimum, dia berdepan keputusan yang sangat sukar.
Ia macam, beri mereka hukuman mati.
Saya mendarat di England pada musim panas 1943,
dan dihantar ke Pasukan Pengebom Ke-100.
Rosie Rosenthal sertai pasukan itu
sebagai kru gantian untuk kru kami yang terkorban.
Egan dapat tahu yang Rosie juruterbang yang agak bagus.
Jadi, Egan bawa dia dan latih dia tanpa henti
dan cakap, "Saya nak awak sertai skuadron saya."
Kebetulan saya berada di bar.
Saya minum Scotch biasa dan rasa ada orang sentuh bahu
dan berpaling, kemudian nampak komander skuadron.
Katanya, "Lucky, baik awak pulang dan tidur.
Awak akan terbang esok."
OKTOBER 1943
LAPAN BULAN SEBELUM HARI SERANGAN
Apabila cuaca di Jerman mula baik pada 8 Oktober,
Amerika lancarkan misi gantian dengan usaha maksimum
untuk memusnahkan kilang membuat pesawat.
Seluruh tentera udara menggelarnya Minggu Hitam.
Pada 8 Oktober, 855 pesawat meninggalkan Great Britain
untuk menyerang Bremen dan Vegesack.
Mereka membawa 1.1 juta kilogram bom.
Dua juta 750 ribu amunisi.
Apabila kami menghampiri sasaran,
saya nampak dua pesawat Fw 190 menyasarkan serangan ke arah kami.
Dia tembak jatuh pesawat di depan saya,
dan ia buat mereka terkeluar dari formasi, kemudian ia meletup.
Kumpulan itu musnah.
Kami ditembak keluar dari formasi. Enjin tiga kami terbakar.
Cleven cuba bergerak ke depan
dan ambil alih pasukan semasa dia ditembak jatuh.
Cleven ditembak.
Kekecohan berlaku dalam pesawat.
Kokpit terbakar. Mereka perlu tinggalkan pesawat.
Gale Cleven ditembak jatuh.
Pasukan Pengebom Ke-100 rasa begitu tak berdaya waktu itu.
Pada asasnya, semua orang fikir dia dah mati.
Itulah kali pertama saya berasa sangsi yang saya benar-benar akan pulang.
Pesawat saya, Riveters Rosie, rosak teruk,
dan beberapa enjin rosak.
Selepas kami gugurkan bom,
saya bawa pulang formasi yang masih ada,
dan hanya ada enam pesawat.
Bayangkan perasaan hilang semua kru itu dalam sehari.
Mereka akan cuba kemas berek.
Selepas pesawat terhempas, mereka akan mengemas.
Jadi, kami masuk ke berek yang kosong.
Egan sedang bercuti di London,
dan dia dapat tahu Cleven ditembak jatuh.
Egan sangat marah sehingga batalkan cutinya,
pulang ke pangkalan dan cakap, "Saya akan ketuai misi seterusnya."
Serangan Münster adalah operasi menghapuskan bandar,
sesuatu yang baharu untuk Pasukan Tentera Udara Kelapan.
Sasarannya adalah landasan kereta api yang strategik dan penting di pusat bandar
yang juga ada kawasan perumahan pekerja di sebelahnya.
Dalam memerangi kezaliman Nazi, orang ramai menjadi sasaran,
bahagian penting dalam mesin perang Reich.
Berlaku ketegangan di sana.
Buat pertama kali, ramai tentera udara
persoalkan misi itu.
Egan berucap.
Mereka akan terbang untuk Cleven dan ini serbuan balas dendam.
Disebabkan banyak yang ditembak, pesawat unit kami rosak teruk,
dan hanya boleh terbangkan 13 pesawat.
Apabila melibatkan serangan pesawat pejuang Jerman,
jika formasi longgar, jika hanya ada 13 berbanding 18 pesawat,
Jerman akan serang sasaran yang lebih kecil.
Kami diserang oleh lebih 200 pesawat pejuang Jerman.
Dua, Me 109 terbang belakang kami dan bunuh guner ekor.
Saya dipenuhi serpihan tembakan daripada meriam yang meletup
dan terhentak di lantai.
Jelas sekali pesawat hilang kawalan,
dan kami akan terhempas.
Saya ingat kami berada sekitar 6,400, 6,700 meter.
Daratan nampak jauh, tapi saya tiada pilihan.
Saya perlu keluar dan itu yang saya buat.
Kami ke landasan terbang dan terus menunggu.
Akhirnya, salah satu pesawat kami mendarat.
Hanya satu pesawat Pasukan ke-100 pulang.
Rosenthal yang terbangkan pesawat itu.
Dia telah melihat banyak, pertarungan.
Kami kembali ke kelab para pegawai.
Suasana sangat sunyi di situ.
Ada beberapa orang yang tak terbang dalam misi,
dan tiada sesiapa menyapa kami.
Kami dibiarkan sendirian.
Perasaannya sangat aneh.
Kami memang rasa kehilangan mereka yang ditembak jatuh.
Saya hilang kawan baik semasa misi Münster.
Semasa Bucky Egan dan Cleven ditembak jatuh,
ia sangat melemahkan moral
sebab semua orang yakin yang mereka sukar dihapuskan.
Misi Münster merupakan pertempuran udara terhebat waktu itu.
Bukan hanya serangan, tapi pergelutan sukar
antara dua tentera udara terbesar dan pembunuh.
Unit ke-100 tiba di England empat bulan sebelum misi di Münster
dengan 140 pegawai penerbangan.
Selepas Münster, hanya tiga orang saja yang boleh terbang dan bertempur.
Rekod begitu tersebar,
dan mereka risaukan kami.
Mereka gelarkan kami Bloody Hundredth.
Apabila jadi juruterbang, kita perlu keluar,
akan lalui ketakutan selama empat jam.
Tiba-tiba, naik basikal, pergi pub tempatan,
minum bir, keluar dengan gadis tempatan, pulang ke pangkalan,
seronok dan tenang.
Kemudian keesokan harinya, bangun dan hadapi ketakutan itu semula.
Dalam sesetengah situasinilah yang menyebabkan mereka alami tekanan.
Selepas Minggu Hitam,
moral pasukan Kelapan semakin rendah,
dan para komander bimbang tentang pemberontakan kru.
Ada laporan menyedihkan daripada pakar bedah penerbangan
dan pakar psikiatri tentera udara tentang kelakuan aneh di kalangan kru
kerana pertempuran menguji ketahanan kawalan diri tentera udara.
Saya pernah nampak
mereka terlalu hilang kawalan hanya untuk keluar dari pesawat.
Mereka ialah individu yang berada di ambang
sesuatu yang kita gelar sebagai mangsa kelesuan pertempuran.
Kami dapati ramai anggota dengan tindak balas neurotik
boleh pulih dengan segera
apabila meninggalkan situasi pertempuran buat sementara waktu.
Pada asasnya, kita perlu bergantung kepada pemulihan ini
dengan keinginan pemulihan pesakit itu sendiri.
Tapi keinginan itu boleh dipupuk sebaiknya apabila jauh dari suasana hospital.
RUMAH FLAK OXFORD, ENGLAND
Kami cuba bawa mereka jauh dari persekitaran perang
selama beberapa hari dan hantar mereka ke rumah rehat.
Kami gelarkannya Rumah Flak.
Selalunya, ia berjaya. Kadangkala tidak.
Inilah masalah yang semua komander perlu hadapi
sebab ada sesetengah orang dengan aspek fizikal dan kelakuan,
di mana mereka, tak suka dengan sesuatu seperti ini.
Kami perlu segera pindahkan individu tersebut
daripada kru dan pangkalan
sebab sikap begitu boleh berjangkit,
dan kami tak nak ia beri kesan kepada moral anggota yang lain
yang keluar setiap hari dan terus jalankan tugas mereka.
Kita boleh katakan yang tentera udara Sekutu bukan saja
gagal menguasai ruang udara Jerman dan Eropah,
namun, mereka juga sedang kalah dalam peperangan di udara.
Bom yang digugurkan bukanlah sentiasa tepat.
Kami boleh gugurkan bom di merata tempat walaupun pada hari yang baik, cuaca cerah,
beberapa kilometer dari sasaran sebenar.
Mereka gagal musnahkan sasaran,
dan mereka sendiri menjadi sasaran
untuk pejuang pertahanan Jerman. Jadi, pasukan itu dibunuh.
RANDALL HANSEN PENGARANG, FIRE AND FURY
Setiap meter timbunan ini mengandungi pesawat,
22,000 jam tenaga buruh Amerika.
Setiap meter bermaksud sepuluh lelaki Amerika mati atau ditangkap.
Mungkin perkara paling ngeri yang seseorang terfikir adalah ditembak jatuh.
PERANCIS YANG DIDUDUKI NAZI
Kami sentiasa tahu ia tak mustahil.
Masih muda dan fikir takkan mati,
kami selalu fikir mereka mungkin dapat tembak orang lain,
tapi takkan dapat tembak kami.
KAPTEN F. D. MURPHY HILANG SEMASA BERTUGAS
Saya tahu ibu saya sangat bimbangkan saya
dan saya tahu dia akan terima
telegram hilang semasa bertugas dari Jabatan Perang
dan dia takkan tahu apa yang berlaku kepada saya.
Tentera udara diberi payung terjun tetapi tidak dilatih cara menggunakannya
dan mereka hanya diberikan sedikit latihan untuk taktik larikan diri dan mengelak.
Mereka juga tak dimaklumkan apabila orang awam di bandar yang dibom
mula menyerang ramai tentera udara yang mendarat.
Cleven, dia mendarat,
dan dia nampak ramai petani berkumpul.
Perkara seterusnya yang dia ingat,
ada petani dengan serampang peladang dengan jarak tiga meter dari dadanya
dan mahu menikamnya.
Polis tempatan Luftwaffe datang.
Saya dibawa ke lapangan terbang Tentera Udara Jerman
yang merupakan pusat pengumpulan
untuk semua juruterbang Amerika yang ditangkap pada hari itu.
DULAG LUFT FRANKFURT, JERMAN
Saya disoal siasat oleh seorang lelaki
dan dia ucapkan tahniah saya dinaikkan pangkat.
Saya baru dilantik jadi leftenan pertama tiga hari sebelum itu.
Saya agak terkejut.
Dia serahkan kad bersaiz tujuh darab 12 sentimeter,
dan ada nama, tarikh lahir, nama ibu bapa dan alamat saya padanya.
Jerman ada pengintip di Amerika Syarikat.
yang menghantar akhbar tempatan kepada mereka.
Mereka buat kami tenang,
dapat rasa seperti sedang berbual,
dan mereka tahu semuanya tentang kami.
Teknik soal siasat berhati-hati ini
kadangkala berkesan untuk meyakinkan tentera udara yang tak curiga
untuk berikan maklumat yang mereka fikir tak penting,
tapi dihargai oleh pakar penyoal siasat.
Keesokan paginya, mereka bawa kami naik gerabak.
Ada 30 atau 40 orang dalam gerabak itu.
Tiada sesiapa tahu apa yang akan berlaku.
STALAG LUFT III SAGAN, JERMAN
Saya ingat berjalan melalui pagar,
ada pancang kayu besar
dan ada dawai duri di merata-rata tempat,
serta ada pengawal menara di setiap sudut.
Ada ruang sekitar tiga meter di antara pagar besar
dan ada pagar lebih kecil.
Kami dilarang mendekati pagar kecil atau kami akan ditembak.
Tawanan perang Amerika yang berada di sana
kebanyakannya ialah, ahli Pasukan Pengebom Ke-100
yang ditembak jatuh sebelum saya.
Apabila mereka nampak kami masuk, mereka...
Ada yang ketawa dan cakap, "Kami menunggu kamu.
Akhirnya kamu sampai."
Cleven dan Egan tiba di Stalag Luft III selang beberapa hari.
Cleven terus membuat lawak dengan Egan yang cedera,
tak lama kemudian, mereka berdua jadi rakan sebilik semula
dan terus menggalas peranan ketua di dalam kem.
Kami tinggal bersama, masak bersama,
cuci pakaian dan mandi bersama.
Mandi seminggu sekali, mungkin, jika bertuah.
Kehidupan di dalam kem Stalag Luft
sangat berdisiplin ketat.
Semuanya dilakukan dengan cara tentera untuk pastikan sentiasa aktif,
kekalkan disiplin dan pada asasnya untuk pastikan semua kekal hidup.
Di mesyuarat rahsia di Persidangan Tehran
pada lewat November 1943,
Roosevelt, Churchill dan Stalin bersetuju untuk serangan kedua terhadap Nazi Jerman
dirancang dan dilaksanakan oleh Tentera Amerika dan British.
PANTAI UTAH - PANTAI OMAHA PANTAI GOLD
PANTAI JUNO - PANTAI SWORD - NORMANDY
Ia serangan amfibia secara besar-besaran,
dalam sejarah terhebat,
merentasi lima pantai di Normandy, Perancis, nama kod "Overlord."
Ia dijadualkan pada Mei 1944, enam bulan lagi.
Jeneral Eisenhower dibawa ke London.
Katanya tak boleh lancarkan armada sebelum musnahkan Luftwaffe.
PAPAN MISI ARAHAN PERTEMPURAN
Ini misi kami sekarang.
Kami tahu tiada pencerobohan darat boleh berlaku
melainkan kekuasaan udara telah dicapai.
Matlamat utama adalah menembak sebanyak mungkin pesawat pejuang
sehingga Jerman dah tak mampu terbangkan pesawat pejuang.
Kami berdepan banyak kerosakan disebabkan serangan.
SUARA JENERAL (BERSARA) JAMES DOOLITTLE
KOMANDER, PASUKAN TENTERA UDARA KELAPAN, 1944-1945
Jadi, program gegas di negara berikan kami dapat lebih ramai pejuang.
Pada lewat 1943, pesawat pejuang tiba di England,
dan ia pesawat pejuang yang Pasukan Tentera Udara Kelapan nantikan.
Ia P-51 Mustang.
Mustang. P-51.
Pesawat pejuang jarak jauh pertama di dunia.
Laju, mendaki pantas, menjunam pantas, belokan tajam.
Apabila P-51 tiba,
mereka ada jarak untuk mengiringi kami ke sasaran dan pulang.
Mereka juga baiki 47
dan pasang tangki sayap padanya supaya ia boleh mengiringi kami.
Apabila kami ke Emden, dan saya nampak P-51 yang hebat,
saya fikir, mungkin buat kali pertama, "Saya akan berjaya."
Misi utama
bukanlah untuk melindungi pengebom dan pastikan mereka pulang dengan selamat.
Ia adalah untuk menyerang Luftwaffe di udara dan daratan.
Pagi Ahad 20 Februari...
20 FEBRUARI 1944 EMPAT BULAN SEBELUM HARI SERANGAN
...kami sediakan serangan terbesar
dalam sejarah Tentera Udara Amerika Strategik waktu itu.
Ini permulaan pencerobohan.
Mereka rancang serbuan tanpa henti setiap hari.
Ini akan menentukan seluruh perang.
Hari demi hari, bulan demi bulan,
Mustang, Thunderbolt menentang Me 109 dan Fw 190.
Para pejuang kita menyerang tanpa henti.
Kemungkinan kejayaan kita meningkat pada kadar empat kepada satu.
Jumlah kematian untuk juruterbang Jerman di barat
antara Januari dan Mei 1994 adalah 99 peratus.
Mereka dibunuh.
Sehinggalah Mustang terlibat dalam perang,
Amerika dan England mula menguasai udara Jerman.
Jika nak ke kawasan musuh yang paling penting
dan pastikan Luftwaffe akan terbang, pergi ke Berlin.
DR. TAMI DAVIS BIDDLE PENGARANG
Semasa taklimat dan mereka tarik tirai semula,
dan pita ditanda sehingga ke Berlin,
mula-mula suasana sunyi kemudian dipenuhi jeritan.
Tak dapat dengar apa berlaku di bawah,
lapan kilometer di bawah,
tapi landasan kereta api, tangki bahan kimia, kapal dan gudang,
enjin simpanan, kilang galas bebola musnah dalam kebakaran.
Ini mungkin serbuan pertama Amerika untuk mengebom Berlin.
Ia mungkin sasaran paling sukar Pasukan Kelapan pernah serang,
tapi ia perlu dilaksanakan.
Saya boleh katakan jika saya berada di Jerman
dan lihat segerombolan pengebom gugurkan bom setiap hari,
ia akan beri kesan yang sangat buruk kepada moral saya.
Ia pasti beri kesan sangat buruk kepada orang awam dan tentera.
Antara perkara paling teruk tentang jadi tawanan perang
adalah takkan tahu berapa lama akan ditahan.
Kami tak diberikan hukuman tetap.
Sama ada akan ada di sana sehingga kami larikan diri atau perang tamat.
Saya memang mula gali terowong.
Mereka ada tandas lama dengan lantai jubin
dan saya terfikir jika boleh buat sesuatu di situ.
Objektif saya adalah alihkan jubin
dan kami boleh mula menggali.
Pengawal dapat tahu tentangnya.
TEROWONG HARRY"
Sekitar 76 tawanan British gunakan terowong untuk lari
di sebelah terowong yang kami gali.
Ia dikenali sebagai Lepas Diri Terhebat.
Hanya dua orang terlepas dan 50 orang lagi dibunuh oleh Jerman.
Sedikit hubungan baik kami dengan Jerman
terjejas sepenuhnya selepas itu.
Suatu hari saya terima panggilan telefon dan mereka cakap,
"Jeneral LeMay nak bercakap dengan awak."
Katanya, "Jeffrey, saya perlukan komander pasukan
untuk Pasukan Pengebom Ke-95 dan Pasukan Pengebom Ke-100.
Awak boleh pilih."
IBU PEJABAT PASUKAN PENGEBOM H KE-95
Pada asasnya pasukan ke-95 tak buat silap.
Tak banyak pesawat mereka yang musnah.
Rekod pengeboman mereka bagus dan rasanya saya boleh lebih membantu
Pasukan Ke-100 berbanding Pasukan Ke-95.
Jadi, saya telefon dia semula dan cakap dengan kebenarannya,
saya terima Pasukan Pengebom Ke-100.
Saya tanya dia, "Bila awak nak saya lapor diri?"
Katanya, "Tengah hari ini."
Tindakan pertama saya adalah tanya Jeneral LeMay jika boleh keluarkan
Pasukan ke-100 daripada operasi selama dua hari dan dia beri kebenaran.
Jadi, selama dua hari itu,
empat jam waktu pagi dan empat jam waktu tengah hari,
kami terbangkan setiap pesawat dalam Pasukan Pengebom Ke-100 dalam formasi.
Tom Jeffrey, dia dinamik, berkarisma dan berpengetahuan,
bukan hanya tentang pesawat, tapi tentang penerbangan tempur.
Saya ada orang yang ketuai pesawat,
mengambil gambar formasi
supaya kami boleh kenal pasti siapa pandai kendalikan pesawat dan sebaliknya.
Kemudian saya ambil pesawat lama dan mengelilingi formasi,
berulang kali dan cuba menolak mereka ke posisi.
Pegawai pemerintah sangat jengkel
tentang kami pastikan formasi kami sempurna.
Kami fikir dah cukup sempurna, dan mereka nak ia lebih sempurna.
Pada penghujung dua hari itu,
Pasukan ke-100 terbangkan formasi terbaik, yang saya pernah lihat.
Kami jadi pasukan hebat selepas Jeffrey sertai kami.
Saya rasa pasukan terbaik dalam tentera udara.
Kru pengebom Tentera Udara Kelapan perlu laksanakan 25 misi.
Selepas lengkapkan 25 misi,
mereka akan dihantar pulang ke Amerika Syarikat.
Selepas lengkapkan misi, saya diberitahu sama ada saya boleh kekal
dan terima jawatan komander skuadron atau dihantar pulang ke Amerika Syarikat.
Saya buat kesimpulan yang saya sangat bernasib baik
dan bertuah sebab masih selamat, saya tak patut teruskannya lagi.
Jadi, saya pilih dihantar pulang.
Rosie Rosenthal selesaikan 25 misinya
pada 8 Mac 1994 dalam serbuan di Berlin.
Kru menggesa saya terbang rendah semasa kami pulang.
Saya juruterbang yang sangat konservatif dan jawab, "Tak nak."
Tapi dalam perjalanan pulang, saya cakap, "Abaikanlah."
Saya menuju ke menara dan semua orang di sana lompat ke lantai
dan saya terbang rendah di lapangan tiga atau empat kali sebelum mendarat.
Kemudian seseorang mendekati saya dan cakap,
"Rosie, awak tahu Jeneral Huglin ada di sana?
Dia melompat ke lantai dan pakaiannya kotor."
Kemudian, Jeneral Huglin masuk ke bilik taklimat.
Dia datang dan pegang tangan saya
dan cakap, "Penerbangan rendah yang hebat, Rosie."
Semua orang tahu Hari Serangan semakin hampir
dan memusnahkan Reich adalah matlamat utama untuk Rosie.
Tinggalkan pangkalan sama seperti tinggalkan tempat semua aksi berlaku.
Waktu itulah saya putuskan untuk terus terbang.
dan akhirnya saya ditugaskan menjadi komander skuadron.
Hari ini, 650 kubu terbang Amerika
menyebabkan kerosakan teruk kepada pertahanan Jerman di sepanjang pantai.
Saya terbang ke Perancis untuk gugurkan bom pada beberapa sasaran.
Apabila pulang, seseorang jumpa saya di pesawat
dan diberitahu yang saya perlu lapor diri di ibu pejabat Jeneral LeMay malam itu.
Jeneral LeMay masuk dan maklumkan kepada kami yang Tentera Sekutu
akan mendarat di pantai Normandy keesokan paginya.
Tapi katanya untuk kami faham sepenuhnya
kepentingan peristiwa itu,
Pasukan Tentera Udara Kelapan akan kerahkan setiap pesawat yang ia ada
dalam inventorinya untuk pastikan mereka boleh sampai ke darat.
Saya ingat sertai taklimat itu
dan apabila mereka naikkan tirai dari peta, sorakan didengari.
Saya tak pernah dengar sorakan begitu daripada mereka.
Akhirnya, Hari Serangan tiba.
6 JUN 1944
HARI SERANGAN
Semua tentera darat, laut dan udara
Pasukan Ekspedisi Bersekutu,
kamu akan memulakan Perang Salib besar...
SUARA JENERAL DWIGHT D. EISENHOWER KOMANDER PEMERINTAH TERTINGGI BERSEKUTU
...untuk sesuatu yang kita tentang sejak beberapa bulan lalu.
Seluruh dunia menantikan keputusannya.
Tugas kamu bukan mudah.
Musuh kamu terlatih, bersenjata lengkap dan berpengalaman.
Dia akan bertarung dengan kejam.
Saya yakin dengan keberanian, pengabdian tugas dan kemahiran pertempuran kamu.
Kita hanya akan menerima kemenangan penuh.
Semasa kami terbang ke selat,
kami pandang ke bawah dan ada beribu kapal dalam armada.
Ia sangat mengujakan. Salah seorang kru mula berdoa dan kami semua sertainya.
Ini Robert St. John dari bilik berita NBC di New York.
Ini saat paling penting dalam sejarah dunia.
Semua anggota Jeneral Dwight Eisenhower sedang meninggalkan tongkang pendaratan,
bergelut untuk ke pantai dan menyerang kubu Nazi Eropah.
Mereka bergerak dari laut
untuk menyerang musuh di bawah awan raksasa pesawat pejuang.
Keberangan dari udara berterusan.
Tentera udara sokongan taktikal tentera darat tidak berehat hari itu.
Kembali dari satu misi tempur, mereka tambah bahan api, muatkan bom dan amunisi
dan keluar menyerang tanpa henti.
Tiada serangan udara dari Luftwaffe
semasa kita menceroboh Normandy.
Pasukan Tentera Udara memudahkan
pencerobohan di seluruh Selat Inggeris.
Kini Jerman perlu bertarung dari dua sisi,
menentang sekutu Anglo-Amerika di barat dan Rusia di timur.
ENGLAND - PERANCIS - JERMAN BARISAN HADAPAN RUSIA
Pada Ogos 1944, Tentera Rusia menemui Majdanek,
kem tumpuan dan penghapusan Nazi yang ditinggalkan berhampiran Lublin, Poland,
bukti tak dapat disangkal tentang program Hitler untuk memusnahkan Yahudi di Eropah.
PEMBUNUHAN BERAMAI-RAMAI OLEH NAZI DI KEM TERDEDAH
Pasukan penceroboh kita sedang melakukan serangan
terhadap tentera Nazi yang diarahkan untuk mati daripada menyerah diri.
STALAG LUFT III SAGAN, JERMAN
Tapi, mereka perlu mati atau menyerah diri kerana serangan ini dilaksanakan
dengan seluruh kekuatan Perintah Bersekutu di dalam pertempuran.
Kem tentera ada radio rahsia...
WILLIAM "BILL" COUCH PEMBIDIK BOM, PASUKAN PENGEBOM KE-100
...dan kami tahu semua yang BBC tahu.
Semasa pencerobohan bermula pada 1944,
kami tahu kami takkan berada di sana selamanya.
Tentera udara yang ditahan masih berada di Stalag Luft III.
Di antara mereka, ada beberapa juruterbang berkulit hitam
termasuk Leftenan Kedua, Alexander Jefferson dan Richard Macon,
yang juga anggota Pasukan Pesawat Pejuang ke-332 yang terkenal, Ekor Merah.
Juruterbang Tuskegee warnakan merah pekat di ekor pesawat.
Walaupun orang tak tahu juruterbang kulit hitam terbangkan pesawat itu...
DR. MATTHEW F. DELMONT PENGARANG
...mereka akan tahu yang mereka anggota Ekor Merah.
Kami tak bimbang tentang bertembung dengan musuh
sebab kami tahu yang kami juruterbang yang lebih hebat,
dan saya akan cakap, "Sedia, sasarkan, tembak."
RICHARD MACON, JURUTERBANG, PASUKAN PESAWAT PEJUANG KE-332
Juruterbang kulit hitam yang berani ini telah menanti
untuk disalurkan kepada usaha perang dan menonjolkan diri mereka dengan cemerlang.
Di kalangan Tentera Udara dan khususnya kru pengebom,
yang buat penerbangan panjang yang berbahaya, mereka hargai Ekor Merah
lebih daripada skuadron lain yang mereka terbang bersama semasa perang.
J. TODD MOYE PENGARANG, FREEDOM FLYERS
Macon dan Jefferson telah diasingkan mengikut kaum
di pangkalan Tentera Udara di Amerika dan Itali,
dan terkejut apabila mendapati
berek di Stalag Luft III adalah bersepadu.
Ada sekitar 150 anggota
yang datang ke kem ini dan diarahkan berbaris.
Kemudian, tiba-tiba muncullah orang hulu Kentucky tinggi lampai...
ALEXANDER JEFFERSON, JURUTERBANG, PASUKAN PESAWAT PEJUANG KE-332
...dan dia berjalan ke belakang dan cakap, "Oh Tuhan, rasanya saya nak pilih dia."
Seorang kolonel datang dan cakap, "Leftenan, ikut dia."
"Baik, tuan."
Tentera Jerman itu bawa saya ke sebuah bilik
dan tunjukkan tempat saya, katil paling atas dari katil tiga tingkat.
Saya tak sedar saya cedera teruk.
Saya lumpuh dari pinggang ke bawah.
Jadi, selepas mereka nampak saya tak boleh bergerak,
tentera Jerman cuba tanya mereka
siapa yang nak korbankan katil bawah untuk saya.
Tiada sesiapa berganjak.
Akhirnya, seorang lelaki dari Texas cakap, "Dia boleh ambil katil saya, saya naik."
Kami jadi kawan baik.
Mereka perlu bekerjasama untuk bertahan di kem tawanan.
Mereka perlu lupakan atau kurangkan sikap perkauman, kemarahan perkauman
sebab mereka perlu bekerjasama untuk tingkatkan semangat satu sama lain
untuk bertahan dalam pengalaman itu.
Operasi terakhir Tentera Udara adalah menyekat bahan bakar di Reich
dengan mengebom kilang minyak sintetik Jerman.
Sekutu juga perlu menyerang fasiliti kenderaan dan penyimpanan
untuk arang batu yang membekalkan kuasa kepada kilang pembuatan jet.
Sekatan udara ini akan melumpuhkan mesin perang Reich
dan menyebabkan tentera Jerman kekurangan perlindungan udara
dalam pertempuran kemuncak peperangan ini.
Kami berada di kelab para pegawai sehingga 1:00 atau 2:00 pagi.
Tiba-tiba kami dengar pengumuman,
"Bersedia untuk misi esok pagi."
Kami bawa 2,000 pengebom berat.
Hanya nampak pengebom empat enjin di udara.
Untuk musnahkan satu kilang semasa Perang Dunia Kedua,
tempat bernama Leuna berhampiran Merseburg,
ia memerlukan 6,000 pengebom terbang dalam 40 misi untuk musnahkan kilang itu.
Pasukan kami ketuai antara serbuan terbesar di Berlin.
Ia hari yang sangat indah.
Matahari bersinar, langsung tiada awan.
Semasa kami menghampiri sasaran, pesawat ditembak,
tapi kami terus mengebom sasaran,
dan tahu kami takkan pulang ke pangkalan.
Ada asap dan api dalam pesawat dan saya tahu saya perlu keluar.
Selepas keluar, saya fikir saya berada di syurga.
Tiba-tiba, saya berada di daratan dan pandang ke atas,
dan nampak tiga tentera meluru ke arah saya dengan senjata.
Salah seorang tentera angkat senjatanya dan nak tembak saya,
dan saya sedar ada simbol Tentera Merah di topinya.
Saya jerit, Amerikanski, Roosevelt,
Stalin, Churchill, Pepsi-Cola,
Coca-Cola, Lucky Strike.
Serbuan Berlin merupakan misi ke-52 dan terakhir Rosie.
Serbuan paling banyak diterbangkan juruterbang Pasukan ke-100.
Selepas sembuh di hospital Rusia,
Rosie pulang ke Thorpe Abbotts,
tempat dia terbangkan misi pertamanya setahun lima bulan sebelum.
Tentera Rusia sangat hampir.
Kami boleh dengar bunyi meriam
dan bunyi pertempuran lain dari jauh.
Hitler berfikir berulang kali:
kita patut pindahkan tawanan dari kem atau bunuh mereka?
MARILYN JEFFERS WALTON - PENGARANG FROM INTERROGATION TO LIBERATION
Ada kemungkinan sebenar.
Tiba-tiba, satu malam,
pegawai kanan Amerika diberitahu oleh tentera Jerman
yang kami akan dipindahkan segera
dan kami akan keluar dari kem dalam masa satu jam dan berjalan kaki.
Mereka hanya cakap kami dipindahkan untuk keselamatan kami.
Itu yang mereka cakap, tapi kami tahu hakikat sebenar.
Semua tentera udara itu tak tahu ke mana mereka akan dibawa.
Mereka bimbang Hitler akan mengambil tentera udara Amerika
dan gunakan mereka sebagai perisai manusia.
Ia juga musim sejuk paling teruk di Eropah dalam seratus tahun.
Cuaca sangat sejuk.
Salji sehingga ke paras lutut
dan mereka nak kami berjalan sepanjang malam hingga tengah hari keesokan harinya
dengan hanya berhenti seketika.
JERMAN - CZECHOSLOVAKIA
Di Spremberg, kami naik kereta api.
Kami dikunci di dalam gerabak.
Mereka penuhkannya dengan 60 hingga 70 orang.
Tiada ruang yang cukup untuk duduk.
Ia dahsyat.
Kami dikurung dalam ruang yang sangat sempit.
Sesiapa yang terjatuh akan dipijak.
Apabila kereta api itu berhenti,
ada yang menghentak pintu untuk keluar dari gerabak.
Akhirnya pengawal buka pintu.
Ia sangat teruk.
STALAG VII-A MOOSBURG, JERMAN
Nampaknya ia kem yang telah direka
untuk menempatkan 8,000 atau 10,000 orang secara maksimum.
Ada lebih 100,000 orang di sana.
Kem Neraka perkataan yang sesuai untuknya.
Tiada berek, orang berkhemah di luar.
Keadaannya sangat teruk.
Tiada sesiapa tahu apa akan berlaku kepada mereka.
29 APRIL 1945
Suatu hari, kami berjalan di sekitar kem.
Seseorang cakap, "Ada kereta kebal. Itu kereta kebal Sherman."
Kami melihat dan memang betul
ada kereta kebal Sherman muncul.
Pasukan Tentera Ketiga Patton muncul.
Saya nampak Patton di kereta kebal semasa dia masuk ikut pagar utama Stalag VII-A.
Kami dibebaskan.
Ada yang menuju ke tiang bendera dan turunkan swastika
semasa mereka buka bendera Amerika dan naikkannya, dan kami mula sedar.
Kami tak berpakaian seragam. Pakaian compang-camping.
Rasanya itu tabik paling hebat yang saya pernah berikan.
Ia sangat beremosi.
Akhirnya kami akan dibebaskan
selepas selama berbulan dan bertahun dikurung sebagai tawanan perang.
Sangat sukar untuk percaya yang akhirnya kami dapat pulang.
Ini Panggilan London.
Berita terkini.
Radio Jerman baru mengisytiharkan yang Hitler telah mati.
SAN MATEO TIMES HITLER SUDAH MATI, LAPOR NAZI
Pada 1 Mei 1945, pada hari dunia tahu Hitler membunuh diri,
Pasukan ke-100 terbangkan misi terakhir,
sebahagian daripada yang digelar Operasi Chowhound.
Kru akan gugurkan payung terjun dengan makanan, bukan bom.
Melegakan untuk hampir lima juta orang yang kebuluran di Belanda,
yang masih dikuasai pengikut setia Nazi.
Apabila pengebom tiba di luar bandar Amsterdam,
mereka melintasi kawasan dipenuhi bunga tulip berwarna.
TERIMA KASIH BANYAK
Pada salah satu daripadanya, bahagian atas bunga
dilekatkan untuk mengatakan, "Terima kasih banyak, Amerika."
THE STARS AND STRIPES SEKUTU UMUMKAN: PERANG TAMAT
Perang di Eropah berakhir.
Semua kru Pasukan ke-100 mengemas barang mereka,
dan penduduk tempatan dari perkampungan berhampiran Thorpe Abbotts
memakai pakaian terbaik mereka,
berkumpul untuk mengucapkan selamat tinggal.
SELAMAT PULANG
Apabila saya sampai ke Atlanta, saya ke telefon awam,
hubungi ibu saya dan cakap saya dah pulang.
Sudah tentu dia terus menangis,
dan mereka keluar...
Mereka memandu ke Pelabuhan McPherson, dan jemput saya pulang.
Kami dapat pulang ke California.
Ayah dan ibu saya ada di sana.
Ada pertemuan semula besar-besaran dan saya sangat gembira.
Kemudian saya jumpa bakal isteri saya, Barbara.
Tiga minggu kemudian, kami berkahwin.
Semua anggota Bloody Hundredth akhirnya pulang,
bersatu semula dengan keluarga mereka,
isteri-isteri mereka
dan kekasih mereka.
Ada yang kali pertama berjumpa sejak keluar berperang.
Selepas bersara, saya kepenatan.
Saya telah melalui pengalaman yang mencabar
dan saya nak lupakannya, nak teruskan hidup seperti orang awam.
Saya kembali bekerja di firma sama sebelum ini
dan saya belum sedia untuk bekerja.
Akhirnya, selepas pulang selama enam bulan...
SEKUTU MENDAKWA REJIM HITLER KERANA MEMBUNUH
...saya dengar tentang peluang untuk ke Nuremberg sebagai pendakwa raya.
ROBERT ROSENTHAL SURUHANJAYA JENAYAH PERANG
Di atas kapal dalam perjalanan ke sana, saya bertemu seorang wanita cantik
yang juga seorang peguam dan akan ke sana sebagai pendakwa raya.
Dalam masa sepuluh hari, kami bertunang untuk berkahwin,
dan kami berkahwin di Nuremberg.
Saya melihat semua defendan yang dah tak berkuasa,
duduk dalam keadaan hina, didakwa dan dijatuhi hukuman.
Apabila saya melihatnya, itu menamatkan perang bagi saya.
Perang Dunia Kedua ialah peristiwa paling dahsyat dalam sejarah manusia.
Paling banyak nyawa terkorban berbanding perang lain.
Dalam perang itu, Pasukan Tentera Udara Kelapan alami kadar korban paling tinggi
daripada mana-mana Pasukan Tentera Amerika.
Selepas terselamat daripadanya
dan boleh mengimbau semula tahun-tahun sebelum itu,
bagi saya ia mengubah kehidupan.
Sekarang,
ada perasaan teruja, romantik dan mitos, ia memang wujud.
Kawan-kawan yang saya dapat pada waktu itu telah berkali-kali selamatkan saya.
Mereka kawan terulung.
Mereka yang berkhidmat dengan kami, mereka berdedikasi,
mereka berkorban, mereka sangat berani.
Kami berkongsi kesedihan dan keseronokan.
Kami melihat rakan seperjuangan terhempas dan dibunuh,
cedera, menjadi tawanan perang.
Kami ada rasa hormat yang tinggi untuk mereka dan kami berkongsi kejayaan.
SKUADRON KE-351, PASUKAN PENGEBOM KE-100 ULANG TAHUN PERTAMA
Saya rasa ia pengalaman untuk kami.
Ajaibnya, manusia bersatu.
Perlu beri pujian kepada semua lelaki dan wanita
yang korbankan nyawa mereka dan pada asasnya selamatkan dunia daripada fasis.
Kebebasan yang kita nikmati bukan datang bergolek.
Ia dibawa dan dibayar oleh generasi saya,
dan generasi sebelum kami.
Untuk sebab itu,
saya rasa generasi Perang Dunia Kedua layak diingati.
DIKISAHKAN OLEH TOM HANKS
PENGHARGAAN KHAS KEPADA JABATAN PERTAHANAN AMERIKA SYARIKAT
DAN AGENSI PENYELIDIKAN SEJARAH PASUKAN TENTERA UDARA
DI PANGKALAN TENTERA UDARA MAXWELL
Terjemahan sari kata oleh Hani Hamid